S-487/2022

Mál þetta var þingfest 5. apríl 2022 og dómtekið 24. maí. Málið er höfðað með tveimur ákærum Lögreglustjórans á höfuðborgarsvæðinu 8. mars og 17. maí 2022 á hendur ákærða, X, kt. [...].

I. - Á kæran 8. mars 2022.

Með greindri ákæru er málið höfðað gegn ákærða fyrir eftirtalin þjófnaðarbrot, framin á árinu 2021, með því að hafa:

1.

Sunnudaginn 19. september brotist inn í einbýlishús að [...] með því að brjóta upp hurð að bílskúr og stolið De Walt leis er mæli, hæðarstilli fyrir leiser, Festool rafhlöðu, Festool bitasetti, Festool borvél og tölvu, samtals að áætluðu verðmæti 275.803 krónur.

2.

Á tímabilinu frá föstudeginum 1. október til mánudagsins 4. október farið inn í nýbyggingu að [...] og stolið þremur höggborvélum, slípirokk, multisög, handslípara, hjólsög, sverðsög, stungu sög, slípirokk, fræsara, led vinnuljósi, tveimur Bosch rafmagnsborvélum, Ryobi rafmagnsborvél, Ryobi sverðsög, Ryobi kítti vél, þremur leis ermælitækjum, tveimur hitablásurum, Nilfisk iðnaðarryksugu, Yato steypuhræru, Mirka slípivél, iðnaðarryksugu, slípi barka, ýmsum handverkfærum, hátalara, þremur Grohe klósettum og ýmsum öðrum munum, samtals að áætluðu verðmæti 1.414.209 krónur.

3.

Laugardaginn 2. október brotist inn í nýbyggingu að [...] með því að brjóta sér leið inn um glugga og stolið innbyggðum blöndunartækjum að áætluðu verðmæti 800.000 krónur.

4.

Á tímabilinu frá miðvikudeginum 6. október til fimmtudagsins 7. október brotist inn í nýbyggingu að [...] með því að brjóta sér leið inn um glugga og stolið átta rafmagnstöflum, gólfhitakistu, 14 uppblöndunum fyrir gólfhita, 143 tengi róm, 22 loftventlum, sjö framlengingum, heyrnarhlífum og ýmsum verkfærum og munum, samtals að áætluðu verðmæti 2.015.098 krónur.

5.

Á tímabilinu frá laugardeginum 9. október til mánudagsins 11. október farið inn í nýbyggingu að [...] og stolið slípivél, ryksugu, málningarsprautu og ýmsum verkfærum og munum, samtals að áætluðu verðmæti 978.645 krónur.

6.

Sunnudaginn 10. október farið inn í nýbyggingu að [...] og stolið Drive múr hræru, Makita borvél, Stanley verkfærakistu ásamt handverkfærum sem í henni voru, Makita hleðslutæki og fjórum Makita rafhlöðum, samtals að áætluðu verðmæti 261.000 krónur. 7.

Á tímabilinu frá sunnudeginum 10. október til mánudagsins 11. október brotist inn í nýbyggingu að [...] með því að spenna upp glugga á húsnæðinu og stolið De Walt höggskrúfvél, tveimur De Walt höggborvélum, De Walt slípiokk, De Walt geir sög, De Walt fjölnota sög, De Walt bandsög, tveimur De Walt hleðslutækjum, De Walt þrífót, De Walt verkfæraboxi, fræsara, fjórum laser mælitækjum, Spit bor, fjórum De Walt hleðslurafhlöðum, De Walt bor, Makita stingsög, tveimur Makita höggborvélum, Makita heftibyssu, Makita borskrúfvél, tveimur Makita slípirokkum, pússningar vél, níu Dry cut diamonds borum, þremur flísa boltum, 10 póleringar skífum, flísaborvél með vatni, pípulögnum, raflögnum, 180 innfelldum ljósum, De Walt steypuvíbrador, 150 kverka borðum, 60 Osram ljósaperum, 14 Osram spennum og borðum, þremur skol vöskum, Tjep naglabyssu, rafmagnshitablásara, spartslsprautu, tveimur slípivélum, spartslskúffu, tveimur Bosch handslípivélum, Wagner Spraytech málningarsprautu, tveimur Scanprip ljósum og ýmsum verkfærum og munum, samtals að áætluðu verðmæti 7.208.742 krónur.

8.

Föstudaginn 15. október brotist inn í nýbyggingu að [...] með því að klippa á hengilás sem læsti hurð að byggingunni og stolið iðnaðarryksugu að áætluðu verðmæti 70.000 krónur.

9.

Á tímabilinu frá föstudeginum 15. október til mánudagsins 18. október brotist inn í vinnuskúr við [...] með því að klippa á hengilás sem læsti skúrnum og stolið De Walt veltisög að áætluðu verðmæti 180.000 krónur.

10.

Á tímabilinu frá laugardeginum 16. október til mánudagsins 18. október farið inn í nýbyggingu að [...] og stolið sjö Grohe Bau Classic sturtu settum, fjórum Grohe eldhústækjum, sex Jika klósettum, sex Bestler klósettum, sex Grohe Bau Edge handlaugartækjum, sex handklæðaofnum, bútsög, iðnaðarryksugu, loftpressu ogýmsum verkfærum og munum, samtals að áætluðu verðmæti 1.413.720 krónur.

11.

Sunnudaginn 17. október farið inn í nýbyggingu að [...] og stolið iðnaðarryksugu, tveimur slípi örmum og ýmsum öðrum munum, samtals að áætluðu verðmæti 220.000 krónur.

12.

Aðfaranótt miðvikudagsins 20. október brotist inn í nýbyggingu að [...] með því að brjóta sér leið inn um hurð og stolið tveimur De Walt hersluvélum, fjórum De Walt skrúfvélum, De Walt SDS vél, De Walt multisög, De Walt stingsög, De Walt slípirokk, De Walt línu leis er, sjö De Walt rafhlöðum, Hilti gifs vél, Hilti batterís naglabyssu, Hilti leiser, tveimur Hilti hleðslutækjum, fjórum Hilti rafhlöðum, Toptul topplyklasetti, 60 þvingum, iðnaðarryksugu, sög á fæti, loftpressu, heftara og ýmsum verkfærum og munum, samtals að áætluðu verðmæti 3.595.844 krónur.

13.

Miðvikudaginn 20. október farið inn í nýbyggingu að [...] og stolið bútasög að áætluðu verðmæti 30.000 krónur.

14.

Miðvikudaginn 20. október farið inn í nýbyggingu að [...] og stolið borðsög að áætluðu verðmæti 180.000 krónur.

15.

Föstudaginn 22. október fyrir utan nýbyggingu að [...] stolið borðsög að áætluðu verðmæti 200.000 krónur.

16.

Á tímabilinu frá föstudeginum 22. október til mánudagsins 25. október brotist inn á vinnusvæði að [...] með því að klippa á hengilás sem læsti hurð að bílakjallara og stolið De Walt veltisög, De Walt geirungs sög, De Walt borði fyrir geirungs sög, De Walt hjól sagarblaði, kjarnaborvél, kjarnabor, kúttara, tveimur De Walt borvélum, tveimur De Walt slípirokkum, De Walt pressuvél, Stanley loftpressu, De Walt kúttara, De Walt borðsög, tveimur Makita brotvélum, Makita steinsög, tveimur Makita borvélum, De Walt SDS borvél, De Walt skrúfvél, tveimur De Walt stingsögum, hitablásara, pressuvél, pressu kjöftum, fimm rörtöngum, bandsög, fjórum rafhlöðum, De Walt leiser, Makita SDS vél, Makita tveggja blaða sög, Makita ryksugu, De Walt rafhlöðuvél, De Walt hitabyssu, De Walt hleðslutæki, De Walt rafhlöðu, De Walt leiser, De Walt skúffueiningu, De Walt hjólatrillu og ýmsum verkfærum og munum, samtals að áætluðu verð mæti 5.111.030 krónur.

17.

Á tímabilinu frá sunnudeginum 24. október til mánudagsins 25. október brotistinn í nýbyggingu leikskólans [...] með því að skrúfa tréspjald frá útidyrahurð og stolið Festool hjólsög, Festool ryksugu, tveimur Festool löndum, Makita skrúfvél, Makita högglykli, tveimur Makita borvélum, Makita ryksugu, Makita kíttis grind, Makita fræsara, Makita hefli, Makita pinnabyssu, sex Makita rafhlöðum, Makita bútsög, Makita borði undir sög, Makita borðsög, tveimur Makita hleðslutækjum, tveimurleisermælum, De Walt borvél, De Walt skrúfvél, De Walt fjölnota sög, topplyklasetti, tveimur Stanley plast vinnuborðum, tveimur Stanley búkkum, tröppum, hallamáli, tveimur eldhúsvöskum, eldhústækjum, tveimur ræsti vöskum og ýmsum verkfærum og munum, samtals að áætluðu verðmæti 3.532.774 krónur.

18.

Aðfaranótt mánudagsins 25. október að [...] stolið hestakerru af gerðinni Schmidt Friedrich með skráningarnúmerið [...] að óþekktu verðmæti.

19.

Á tímabilinu frá mánudeginum 25. október til miðvikudagsins 27. október brotist að minnsta kosti þrisvar sinnum inn í nýbyggingu að [...] með því að brjóta upp hurði rog stolið þaðan Makita sleðasög, Geispa hnoðbyssu, SDS Max brotvél, SDS Max borum, tveimur skrúf vélum, sverðsög, tveimurleisermælum, slípirokk, tveimurfleigum, Stanley pakkningar boxi, tveimur rörskerum, Festool kúttsög, þremur Festool hjólsögum, De Walt fjölnota sög, Festool fræsara, þremur Festool ryksugum, sex De Walt skrúfvélum, þremur De Walt höggborvélum, tveimur De Walt slípirokkum, tveimur De Walt leiserum, fimm verkfæratöskum með ýmsum verkfærum, tveimur ál vinnupöllum, fjórum þverstífum, fjórum stuðningsfótum, flex bollaslípivél og ýmsum verkfærum og munum, samtals að áætluðu verðmæti 5.574.245 krónur.

20.

Á tímabilinu frá fimmtudeginum 28. október til föstudagsins 29. október brotist inn í íþróttahús í byggingu að [...] með því að spenna upp hurðar og stolið þremur leis er mælitækjum, þremur Makita borvélum, fjórum Makita rafhlöðum, Wurth sverðsög, fjórum HP tölvuskjám, tveimur dokkum, tveimur De Walt leiser mælitækjum, tveimur hleðslutækjum fyrir rafhlöður, 25 rafhlöðum, tveimur Makita verkfæra settum, þremur slípirokkum, átta hersluvélum, sjö steinsögum, tveimur stingsögum, tveimur hjólsögum, fjórum borvélum, útvarpi, skrúfvél, fjórum hnoð byssum, þremur ljóskösturum, slípivél, ryksugu, tveimur móttökurum fyrir leiser, 10 kössum af bjór, 10 kössum af gosi og ýmsum verkfærumogskrifstofubúnaði, samtals að áætluðu verðmæti 4.930.530 krónur.

21.

Á tímabilinu frá fimmtudeginum 28. október til laugardagsins 30. október á kerrusvæði [...] stolið hestakerru með skráningarnúmerið [...] að óþekktu verðmæti.

22.

Á tímabilinu frá sunnudeginum 7. nóvember til mánudagsins 8. nóvember farið inn í einbýlishús að [...] og stolið þrýstijafnara fyrir gólfhita, reiðhjóli, sjónvarpi, vínkæli, ipad, hjálmi, magnara, fatnaði og ýmsum verkfærum að óþekktu verðmæti.

23.

Föstudaginn 24. desember farið inn í nýbyggingu að [...] og stolið tveimur slípivélum að áætluðu verðmæti 600.000 krónur.

24.

Laugardaginn 25. desember farið inn í nýbyggingu að [...] og stolið þremur slípirokkum, heyrnarhlífum með útvarpi, tveimur Mirka slípivélum og ýmsum verkfærum, samtals að áætluðu verðmæti 439.998 krónur.

25.

Á tímabilinu frá laugardeginum 25. desember til mánudagsins 27. desember brotistinn í nýbyggingu að [...] með því að brjóta upp hurðir og stolið tveimu Makita ryksugum, Makita slípirokki, Flex slípirokki, Makita brotvél, bollaskífum og rykbaörkum, Makita SDS borvél og borum, hleðslutæki og rafhlöðu, þremur Makita SDS stein borvélum, þremur Makita hersluvélum, tveimur vélsögum, fjórum skrúfvélum, fjórum slípirokkum, tveimur vélum með patrónu, fimm tvöföldum hleðslutækjum, hjólsög, kúttsög, 23 rafhlöðum, hleðslutæki fyrir fjarstýringu, útvarpi, topplyklasetti, 27 borum, hjálmi, klippum, slípirokk, tveimur bindivélum, tveimur hleðslutækjum, beygjuklossum og ýmsum verkfærum og munum, samtals að áætluðu verðmæti 6.138.000 krónur.

Er framangreind háttsemi í öllum tilvikum talin varða við 1. mgr. 244. gr. almennra hegningarlaga nr. 19/1940 og þess krafist af hálfu ákæruvaldsins að ákærði verði dæmdur til refsingar og til greiðslu alls sakarkostnaðar.

Í ákæru er tekin upp einkaréttarkrafa A, kt. [...], vegna 2. ákæruliðar og krefst hann þess að ákærði verði dæmdur til greiðslu 551.290 króna, með vöxtum samkvæmt 1. mgr. 8. gr. laga nr. 38/2001 um vexti og verðtryggingu frá 4. nóvember 2021 þar til mánuður er liðinn frá birtingu kröfunnar, en frá þeim degi með dráttarvöxtum samkvæmt 1. mgr. 6. gr., sbr. 9. gr. sömu laga, til greiðsludags.

II. - Á kæran 17. maí 2022.

Með greindri ákæru er málið höfðað á hendur ákærða fyrir eftirtalin brot, framin á árinu 2022 :

1.

Fyrir þjófnað samkvæmt 1. mgr. 244. gr. almennra hegningarlaga og nytjastuld samkvæmt 1. mgr. 259. gr. sömu laga, með því að hafa mánudaginn 7. febrúar brotist inn í bílaumboðið [...] með því að spenna upp glugga og stolið lyklum að bifreiðinni [...]að óþekktu verðmæti og í kjölfarið tekið sömu bifreið í heimildarleysi þaðan sem hún stóð á bifreiðastæði Öskju.

2.

Fyrir þjófnað samkvæmt 1. mgr. 244. gr. almennra hegningarlaga, með því að hafa mánudaginn 7. febrúar brotist inn í æfingaaðstöðu [...] með því að brjóta rúðu og stolið Samsung sjónvarpi, De Wault geirungs sög, borði og æfingatösku sem innihélt vesti, hlífar, límband, gleraugu og púðurskot, allt að óþekktu verðmæti.

3.

Fyrir umferðar- og fíkniefnalagabrot, með því að hafa miðvikudaginn 9. febrúar ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 590 ng/ml) um Bústaðaveg í Reykjavík þar sem lögregla stöðvaði aksturinn við Skógarhlíð og haft í vörslum sínum 16,79 grömm af amfetamíni sem lögregla fann við öryggisleit á ákærða.

Er háttsemin talin varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019 og 2. gr., sbr. 4., 5. og 6. gr. laga nr. 65/1974 um ávana- og fíkniefni og 2. gr., sbr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 808/2018.

4.

Fyrir fíkniefna- og lyfjalagabrot, með því að hafa fimmtudaginn 10. febrúar, í herbergi 28 í [...], haft í vörslum sínum í sölu og dreifingarskyni 76,42 grömm af amfetamíni og 110 stykki af læknislyfjum án þess að hafa markaðs- og lyfsöluleyfi Lyfjastofnunar en lögregla haldlagði umrædd efni og lyf við húsleit í herberginu.

Er háttsemin talin varða við 2. gr., sbr. 4., 5. og 6. gr. laga um ávana- og fíkniefni og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni, sbr. reglugerð nr. 808/2018 og 1. mgr. 33. gr., sbr. b. lið 2. mgr. 103. gr. lyfjalaga nr. 100/2020.

5.

Fyrir þjófnað samkvæmt 1. mgr. 244. gr. almennra hegningarlaga, með því að hafa sunnudaginn 6. mars brotist inn í iðnaðarbil að [...] með því að spenna upp glugga og stolið Makita borvél, Makita hleðslutæki, Esab rafsuðuvél, rafsuðuhjálmi, Bosch höggborvél, slípirokk og Kärcher iðnaðarryksugu, allt að óþekktu verðmæti.

Þess er krafist að ákærði verði dæmdur til refsingar, til sviptingar ökuréttar samkvæmt 99. og 101. umferðarlaga og til greiðslu alls sakarkostnaðar. Þá er krafist upptöku á 93,21 grammi af amfetamíni og 110 stykkjum af læknislyfjum samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018 og 2. mgr. 104. gr. lyfjalaga nr. 100/2020.

Fyrir dómi játaði ákærði undanbragðalaust þá háttsemi sem honum er gefin að sök í framangreindum ákærum. Var því farið með málið að hætti 164. gr. laga nr. 88/2008 um meðferð sakamála og málið dómtekið án frekari sönnunarfærslu eftir að sækjandi og verjandi höfðu tjáð sig um lagaatriði máls og ákvörðun viðurlaga. Af hálfu ákærða er krafist vægustu refsingar og sviptingar ökuréttar sem lög leyfa. Þá krefst verjandi hæfilegrar þóknunar sér til handa.

Með skýlausri játningu ákærða fyrir dómi, sem samrýmist rannsóknargögnum máls, er sannað að hann hafi gerst sekur um þá háttsemi sem honum er gefin að sök í ákæruliðum I.1. til I.25. og II.1. til II.5. að framan og þar þykir í öllum tilvikum réttilega heimfærð til refsiákvæða.

Ákærði er þrítugur að aldri. Sakaferill hans nær aftur til ársins 2009 þá er ákærði var dæmdur í sex mánaða skilorðsbundið fangelsi fyrir þjófnaðarbrot. Í febrúar 2012 var ákærði dæmdur í 15 mánaða fangelsi, skilorðsbundið þrjú ár, fyrir rán, þjófnað og önnur hegningarlagabrot. Þá gekkst ákærði undir þrjár sektargerðir hjá lögreglustjóra á árunum 2013 og 2014, sem hér skipta ekki máli, áður en ákærði var 26. nóvember 2014 dæmdur í þriggja ára fangelsi, þar af tvö ár og níu mánuði skilorðsbundið þrjú ár, fyrir stórfellt fíkniefnalagabrot framið í júní 2012. Með þeim dómi var 15 mánaða skilorðsdómurinn frá 2012 tekinn upp og dæmdur með. Ákærði lauk afplánun þriggja mánaða refsingar 10. febrúar 2016 samkvæmt dóminum 26. nóvember 2014 og stóðst skilorðshluta dómsins.

Ákærði er nú sakfelldur fyrir 28 þjófnaðarbrot á tímabilinu 19. september 2021 til 6. mars 2022, auk eins nytjastulda rá bifreið og brota gegn umferðarlögum, lyfjalögum og fíkniefnalöggjöf. Við ákvörðun refsingar verður litið til þess að þjófnaðarbrotin eru sérstaklega stórfelld í skilningi 2. mgr. 244. gr. almennra hegningarlaga, ekki aðeins vegna hins mikla fjölda brota heldur einnig vegna verðmætis þess sem stolið var, en áætlað verðmæti alls þýfis nemur ríflega 43 milljónum króna. Að því sögðu skal einnig tekið fram að stærstur hluti þýfisins komst aftur til skila, sbr. 2. töluliður 1. mgr. 70. gr. hegningarlaganna. Þá verður til þess litið að ákærði gekkst greiðlega við öllum brotum hjá lögreglu, játaði undanbragðalaust sök fyrir dómi og samþykkti framlagða bótakröfu í málinu. Að öllu þessu gættu og að teknu tilliti til 77. gr. almennra hegningarlaga þykir refsing ákærða hæfilega ákveðin fangelsi í 18 mánuði.

Ákærði hefur um árabil glímt við fíknivanda. Eftir því sem næst verður komist hélt hann sig á beinu brautinni frá 2014 fram til þess er hann féll haustið 2021 og hóf þá framangreinda brotahrinu til að fjármagna neysluna. Hann virðist nú hafa náð einhverjum tökum á lífi sínu, sækir AA fundi reglulega, er að hefja endurhæfingu hjá VIRK og stefnir að því að komast aftur út á vinnumarkað. Ákærði á ungt barn af fyrra sambandi sem hann nýtur umgengni við. Að virtum þessum atriðum, sem og því að ákærði stóðst skilorð dómsins 26. nóvember 2014, þykir eins og hér stendur á mega ákveða að fresta fullnustu dæmdrar fangelsisrefsingar þannig að hún falli niður að liðnum fimm árum frá dómsuppsögu haldi ákærði almennt skilorð 57. gr. almennra hegningarlaga.

Ákærði hefur unnið til sviptingar ökuréttar vegna umferðarlagabrotsins 9. febrúar 2022, sbr. ákæruliður II.3. Með vísan til 99. og 101. gr. umferðarlaga þykir sú svipting hæfilega ákveðin 18 mánuðir frá dómsuppsögu að telja.

Þá ber að fallast á upptökukröfu ákæruvaldsins vegna brota ákærða samkvæmt ákæruliðum II.3. og II.4. eins og nánar greinir í dómsorði.

Ákærði hefur fallist á bótaskyldu vegna þjófnaðarbrots samkvæmt ákærulið I.2. og samþykkt 551.290 króna bótakröfu A ásamt vöxtum en krafan var birt ákærða 24. mars 2022. Að þessu gættu og með vísan til 176. gr. laganna um meðferð sakamála verður ákærði dæmdur til greiðslu skaðabóta og vaxta eins og nánar greinir í dómsorði.

Samkvæmt 1. mgr. 235. gr. laga um meðferð sakamála ber að dæma ákærða til að greiða allan sakarkostnað. Samkvæmt yfirliti ákæruvaldsins nemur útlagður kostnaður 160.960 krónum. Að auki ber að dæma ákærða til að greiða þóknun verjanda síns Á-kvk-ef L-kvk-ef L-kvk-ef við rannsókn og meðferð málsins. Með hliðsjón af eðli og umfangi máls og að teknu tilliti til tímaskýrslu verjanda þykir þóknun hans hæfilega ákveðin 868.744 k rónur að meðtöldum virðisaukaskatti.

J-kk-nf J-kk-nf héraðsdómari kveður upp dóm þennan.

Dómsorð :

Ákærði, X, sæti fangelsi í 18 mánuði en fresta skal fullnustu þeirrar refsingar og hún falla niður að liðnum fimm árum frá dómsuppsögu haldi ákærði almennt skilorð 57. gr. almennra hegningarlaga.

Ákærði er sviptur ökurétti í 18 mánuði frá dómsuppsögu að telja.

Ákærði sæti upptöku á 93,21 grammi af amfetamíni og 110 haldlögðum stykkjum af læknislyfjum.

Ákærði greiði A, kt. [...], 551.290 krónur með vöxtum samkvæmt 1. mgr. 8. gr. laga nr. 38/2001 um vexti og verðtryggingu frá 4. nóvember 2021 til 24. apríl 2022, en frá þeim degi með dráttarvöxtum samkvæmt 1. mgr. 6. gr., sbr. 9. gr. sömu laga, til greiðsludags.

Ákærði greiði 1.029.704 krónur í sakarkostnað, þar með talda 868.744 króna þóknun Á-kvk-ef L-kvk-ef L-kvk-ef verjanda síns.

J-kk-nf J-kk-nf